**Ministru kabineta noteikumi Nr.**
Rīgā, 2013.gada (prot. Nr. .§)

Noteikumi par neatkarīgiem ekspertiem ēku energoefektivitātes jomā

Izdoti saskaņā ar Ēku energoefektivitātes

 likuma 12. panta ceturto daļu

# I. Vispārīgais jautājums

1. Noteikumi nosaka neatkarīga eksperta kompetences prasības un kompetences apliecināšanas kārtību, neatkarīga eksperta reģistrācijas un uzraudzības kārtību, neatkarīgu ekspertu reģistra datu saturu un izmantošanas kārtību.

# II. Prasības neatkarīgu ekspertu kompetencei

1. Neatkarīgs eksperts ir tiesīgs noteikt ekspluatējamas ēkas vai tās daļas energoefektivitāti un izsniegt ēkas energosertifikātu vai noteikt projektējamas, rekonstruējamas vai renovējamas ēkas vai tās daļas plānoto energoefektivitāti un izsniegt ēkas pagaidu energosertifikātu, ja:
	1. ir ieguvis pirmā vai otrā līmeņa augstāko profesionālo vai akadēmisko izglītību, ja attiecīgā izglītības programma nodrošina zināšanu apguvi šādos jautājumos:
		1. ēku norobežojošo konstrukciju siltumtehnika;
		2. ēku inženiertehniskās sistēmas (apkures, dzesēšanas, ventilācijas, gaisa kondicionēšanas, ūdensapgādes, apgaismošanas);
		3. būvklimatoloģija un telpu mikroklimats;
	2. ir apguvis vismaz 320 stundu apjoma profesionālās tālākizglītības programmas, kura nodrošina šo noteikumu 2.1.1., 2.1.2. un 2.1.3. apakšpunktā noteikto zināšanu apguvi, ja persona ir ieguvusi pirmā vai otrā līmeņa augstāko izglītību tehnisko zinātņu jomā, kuras ietvaros netiek apgūtas attiecīgās zināšanas;
	3. ieguvis vismaz viena gada praktisku pieredzi ēku energoefektivitātes novērtēšanā, strādājot neatkarīga eksperta, kura kompetence apliecināta ekspluatējamas ēkas vai tās daļas energoefektivitātes novērtēšanai un ēkas energosertifikāta izsniegšanai un projektējamu jaunbūvju, rekonstruējamu vai renovējamu ēku vai to daļu energoefektivitātes novērtēšanai un ēkas pagaidu energosertifikāta izsniegšanai, vadībā;
	4. nokārtojis kompetences pārbaudi saskaņā ar šo noteikumu 10. punktu.
2. Neatkarīgs eksperts ir tiesīgs veikt apkures sistēmu un gaisa kondicionēšanas sistēmu pārbaudi, ja:
	1. ir ieguvis pirmā vai otrā līmeņa augstāko profesionālo vai akadēmisko izglītību vai arī apguvis profesionālās tālākizglītības programmu 40 stundu apjomā, ja attiecīgā izglītība vai tālākizglītības programma nodrošina zināšanu apguvi šādos jautājumos*:*
		1. apkures iekārtas un sistēmas;
		2. gaisa kondicionēšanas iekārtas un sistēmas;
		3. dzesēšanas iekārtas un sistēmas;
		4. iekārtu mērījumi un regulēšana;
	2. ieguvis vismaz sešu mēnešu praktisku pieredzi apkures sistēmu un gaisa kondicionēšanas sistēmu pārbaudē, strādājot neatkarīga eksperta, kura kompetence apliecināta apkures sistēmu un gaisa kondicionēšanas sistēmu pārbaudei un pārbaudes akta izsniegšanai, vadībā;
	3. nokārtojis kompetences pārbaudi saskaņā ar šo noteikumu 11. punktu.
3. Neatkarīgs eksperts, kurš ir saņēmis būvprakses sertifikātu ēku konstrukciju projektēšanas jomā vai siltumapgādes un ventilācijas sistēmu projektēšana jomā vai arhitekta prakses sertifikātu, pamatojoties uz šo noteikumu 26. punktā pieņemto lēmumu, ir tiesīgs noteikt projektējamas, rekonstruējamas vai renovējamas ēkas vai tās daļas plānoto energoefektivitāti un izsniegt ēkas pagaidu energosertifikātu.

1. Neatkarīgs eksperts, kurš ir saņēmis būvprakses sertifikātu siltumapgādes un ventilācijas sistēmu būvniecības jomā, pamatojoties uz šo noteikumu 26. punktā pieņemto lēmumu, ir tiesīgs veikt apkures sistēmu un gaisa kondicionēšanas sistēmu pārbaudi vai apkures sistēmu un gaisa kondicionēšanas sistēmu pārbaudi.

# III. Neatkarīgu ekspertu kompetences apliecināšanas kārtība

1. Šo noteikumu 2. un 3. punktā noteikto neatkarīgu ekspertu kompetences apliecināšanu veic kompetences apliecināšanas institūcija (turpmāk – sertificēšanas institūcija), kura ir akreditējusies nacionālā akreditācijas institūcijā saskaņā ar normatīvajiem aktiem atbilstības novērtēšanas jomā un atbilstoši standartam LVS EN ISO/IEC 17024:2012 “Atbilstības novērtēšana. Vispārīgās prasības personu sertificēšanas institūcijām (ISO/IEC 17024:2012)”. Ekonomikas ministrija nodrošina tās mājas lapā akreditētu sertificēšanas institūciju kontaktinformācijas publicēšanu.
2. Lai apliecinātu kompetenci ēku energoefektivitātes novērtēšanā, persona sertificēšanas institūcijā iesniedz:
	1. iesniegumu (pielikums Nr.1);
	2. dokumentus, kas apliecina neatkarīga ekspertam nepieciešamās izglītības ieguvi saskaņā ar šo noteikumu 2.1. apakšpunktu;
	3. vismaz trīs saskaņā ar ēku energoefektivitātes aprēķina metodi un neatkarīga eksperta, kura kompetence apliecināta ekspluatējamas ēkas vai tās daļas energoefektivitātes novērtēšanai un ēkas energosertifikāta izsniegšanai un projektējamu jaunbūvju, rekonstruējamu vai renovējamu ēku vai to daļu energoefektivitātes novērtēšanai un ēkas pagaidu energosertifikāta izsniegšanai, vadībā sagatavotus ēkas energoefektivitātes aprēķinus un ēkas energoefektivitātes novērtējumus ēkas energosertifikāta izsniegšanai, kas apliecina šo noteikumu 2.3. apakšpunktā noteikto pieredzi.
3. Lai apliecinātu kompetenci apkures sistēmu un gaisa kondicionēšanas sistēmu pārbaudē, persona sertificēšanas institūcijā iesniedz:
	1. iesniegumu (pielikums Nr.1);
	2. dokumentus, kas apliecina neatkarīga ekspertam nepieciešamās izglītības ieguvi saskaņā ar šo noteikumu 3.1. apakšpunktu;
	3. vismaz trīs neatkarīga eksperta, kura kompetence apliecināta apkures sistēmu un gaisa kondicionēšanas sistēmu energoefektivitātes pārbaudei un pārbaudes akta izsniegšanai, vadībā sagatavotus apkures sistēmu pārbaudes aktus un vienu gaisa kondicionēšanas sistēmas pārbaudes aktu, kas apliecina šo noteikumu 3.2. apakšpunktā noteikto pieredzi.

1. Sertificēšanas institūcija pēc šo noteikumu 7. vai 8. punktā minētā iesnieguma un tam pievienoto dokumentu saņemšanas izvērtē vai persona atbilst šo noteikumu prasībām, lai pretendētu uz atbilstošas kompetences pārbaudi, un uzaicina pretendentu uz kompetences pārbaudi, norādot norises vietu un laiku, vai pieņem lēmumu par personas kompetences neatbilstību.

1. Lai apliecinātu energoauditora kompetenci ekspluatējamas ēkas vai tās daļas energoefektivitātes novērtēšanā un ēkas energosertifikāta izsniegšanā un projektējamu jaunbūvju, rekonstruējamu vai renovējamu ēku vai to daļu energoefektivitātes novērtēšanā un ēkas pagaidu energosertifikāta izsniegšanā, persona sertificēšanas institūcijā kārto kompetences pārbaudi normatīvos aktos ēku energoefektivitātes jomā noteiktās ēku energoefektivitātes aprēķina metodes pārzināšanā un praktiskajā lietošanā.
2. Lai apliecinātu energoauditora kompetenci apkures sistēmu un gaisa kondicionēšanas sistēmu energoefektivitātes pārbaudē un pārbaudes akta izsniegšanā, persona sertificēšanas institūcijā kārto kompetences pārbaudi apkures sistēmu un gaisa kondicionēšanas sistēmu inspicēšanā.
3. Ja persona atbilst šajos noteikumos noteiktajām prasībām un sekmīgi nokārtojusi kompetences pārbaudi, sertificēšanas institūcija pieņem lēmumu par personas kompetences atbilstību vienā no šādām jomām:
	1. ekspluatējamas ēkas vai tās daļas energoefektivitātes novērtēšana un ēkas energosertifikāta izsniegšana un projektējamas, rekonstruējamas vai renovējamas ēkas daļas plānotās energoefektivitātes novērtēšana un ēkas pagaidu energosertifikāta izsniegšana;
	2. apkures sistēmu un gaisa kondicionēšanas sistēmu energoefektivitātes pārbaude un pārbaudes akta izsniegšana.
4. Ja persona nav nokārtojusi kompetences pārbaudi, sertificēšanas institūcija pieņem lēmumu par personas kompetences neatbilstību. Persona var pieteikties uz atkārtotu kompetences apliecināšanu:
	1. sertificēšanas institūcijā, kura pieņēmusi lēmumu par personas kompetences neatbilstību, ne ātrāk kā divus mēnešus pēc lēmuma par personas kompetences neatbilstību stāšanās spēkā;
	2. citā sertificēšanas institūcijā ne ātrāk kā sešus mēnešus pēc lēmuma par personas kompetences neatbilstību stāšanās spēkā.
5. Sertificēšanas institūcijas šo noteikumu 9., 12. un 13. punktā minētos lēmumus pieņem viena mēneša laikā no iesnieguma saņemšanas dienas un paziņo adresātam Paziņošanas likumā noteiktā kārtībā. Sertificēšanas institūcijas lēmumus var apstrīdēt Ekonomikas ministrijā. Ekonomikas ministrijas lēmumu var pārsūdzēt Administratīvā procesa likumā noteiktajā kārtībā.

# IV. Neatkarīgu ekspertu uzraudzība

1. Neatkarīgu ekspertu profesionālās darbības uzraudzību veic tā sertificēšanas institūcija, kura apliecinājusi neatkarīga eksperta energoauditora kompetenci, būvprakses sertifikātu vai arhitekta prakses sertifikātu.
2. Sertificēšanas institūcija izvērtē neatkarīga eksperta profesionālo darbību, pārbaudot neatkarīgu ekspertu izsniegtos ēku energosertifikātus, pagaidu energosertifikātus un apkures sistēmu un gaisa kondicionēšanas sistēmu pārbaudes aktus un citus dokumentus, ko neatkarīgs eksperts sagatavojis veicot profesionālo darbību.
3. Ekonomikas ministrija, analizējot tās pārziņā esošās informācijas sistēmās reģistrētos datus par ēku energosertifikātiem, ēku pagaidu energosertifikātiem, apkures katlu pārbaudes aktiem un gaisa kondicionēšanas sistēmu pārbaudes aktiem, kā arī ņemot vērā neatkarīgu ekspertu darbībā konstatētos pārkāpumus un pārkāpumu biežumu, regulāri izlases veidā atlasa pārbaudāmos dokumentus, ko sagatavojuši neatkarīgi eksperti, un uzdod attiecīgajai sertificēšanas institūcijai veikt atlasīto dokumentu pārbaudi.
4. Sertificēšanas institūcija pēc šo noteikumu 17. punktā minētās informācijas saņemšanas, kā arī, ja saņemts iesniegums vai tās rīcībā ir nonākusi cita informācija par neatkarīga eksperta darbībā konstatētu profesionālās darbības pārkāpumu, izvērtē neatkarīga eksperta profesionālo darbību.
5. Ja, izvērtējot neatkarīga eksperta profesionālo darbību vai izlases veidā pārbaudot neatkarīgu ekspertu izsniegtos ēku energosertifikātus, pagaidu energosertifikātus un apkures sistēmu un gaisa kondicionēšanas sistēmu pārbaudes aktus, sertificēšanas institūcija konstatē pārkāpumu, sertificēšanas institūcija Administratīvā procesa likumā noteiktā kārtībā pieņem vienu no šādiem lēmumiem:
	1. par pārkāpumu uzskaites punktu piešķiršanu atbilstoši šo noteikumu 2. pielikumam;
	2. par pienākuma noteikšanu neatkarīgam ekspertam novērst konstatētās kļūdas un šo kļūdu novēršanas termiņu, kas nav garāks par 30 darba dienām no lēmuma spēkā stāšanās dienas.
6. Pārkāpumu uzskaites punktu dzēšanas termiņš ir divi gadi no lēmuma par pārkāpumu uzskaites punktu piešķiršanu spēkā stāšanās.
7. Sertificēšanas institūcija Administratīvā procesa likumā noteiktā kārtībā pieņem vienu no šādiem lēmumiem:
	1. par neatkarīga eksperta darbības apturēšanu uz sešiem mēnešiem, ja piešķirto pārkāpumu uzskaites punktu skaits ir vismaz 7 punkti;
	2. par neatkarīga eksperta darbības apturēšanu līdz lēmumā norādīto kļūdu novēršanai, ja neatkarīgs eksperts nav tās novērsis lēmumā norādītajā termiņā;
	3. par neatkarīga eksperta darbības apturēšanu uz vienu gadu ar nosacījumu kārtot atkārtotu kompetences pārbaudi, ja piešķirto pārkāpumu uzskaites punktu skaits ir vismaz 10 punkti un pārkāpumu uzskaites punkti ir piešķirti par apzinātiem normatīvo aktu pārkāpumiem ēku energoefektivitātes novērtēšanas jomā.
8. Sertificēšanas institūcijas šo noteikumu 21. punktā pieņemtos lēmumus Paziņošanas likumā noteiktā kārtībā paziņo adresātam, kurš attiecīgos lēmumus var apstrīdēt Ekonomikas ministrijā. Ekonomikas ministrijas lēmumu var pārsūdzēt Administratīvā procesa likumā noteiktajā kārtībā.

# V. Neatkarīgu ekspertu reģistrācija, neatkarīgu ekspertu reģistra datu saturs un izmantošanas kārtība

1. Neatkarīgu ekspertu reģistrs ir valsts informācijas sistēma. Neatkarīgu ekspertu reģistra pārzinis ir Ekonomikas ministrija.
2. Sertificēšanas institūcijas par personām, kurām apliecināta neatkarīga eksperta kompetence, sniedz Ekonomikas ministrijai iekļaušanai neatkarīgu ekspertu reģistrā šādu informāciju:
	1. personas vārds, uzvārds, personas kods;
	2. personas izglītība, specialitāte, profesionālo vai akadēmisko izglītību apliecinoša dokumenta izsniedzējs, izsniegšanas vieta un gads;
	3. personas tālākizglītības programmas nosaukums (ja attiecināms), tālākizglītību apliecinoša dokumenta izsniedzējs, izsniegšanas vieta un gads;
	4. prakses ilgums un vieta un energoauditora, kura vadībā iegūta praktiska pieredze vārds, uzvārds un reģistrācijas numurs neatkarīgu ekspertu reģistrā;
	5. personas kontaktinformācija (tālruņa numurs, elektroniskā pasta adrese);
	6. sertificēšanas institūcijas, kura apliecinājusi energoauditora kompetenci, nosaukums;
	7. personas apliecinātās kompetences, lēmuma par energoauditora kompetences apliecināšanu datums;
	8. neatkarīga eksperta reģistrācijas numurs, kuru sastāda formātā XXX-YYYY, kur XXX – sertificēšanas institūcijas kods, ko nosaka Ekonomikas ministrija, YYYY – numurs pēc kārtas attiecīgajā sertificēšanas institūcijā;
	9. ziņas par neatkarīgam ekspertam piešķirtajiem pārkāpumu uzskaites punktiem un to dzēšanas termiņu;
	10. ziņas par saskaņā ar šo noteikumu 21. punktu pieņemtajiem lēmumiem.
3. Personas, kas ir ieguvušas arhitekta prakses sertifikātu vai būvprakses sertifikātu ēku konstrukciju projektēšanas jomā vai apkures un ventilācijas sistēmu būvniecības jomā, iesniedz sertificēšanas institūcijā, kura izsniegusi attiecīgo arhitekta prakses vai būvprakses sertifikātu, iesniegumu par neatkarīga eksperta pakalpojumu sniegšanu būvprakses vai arhitekta prakses sertifikātam atbilstošā jomā, iesniegumā norādot šo noteikumu 24.1. apakšpunktā minēto informāciju un 24.5. apakšpunktā minēto informāciju, ja tā ir mainījusies.
4. Sertificēšanas institūcija, balstoties uz šo noteikumu 25. punktā saņemto personas iesniegumu, Administratīvā procesa likumā noteiktajā kārtībā pieņem lēmumu par personas tiesībām veikt neatkarīga eksperta pakalpojumus būvprakses vai arhitekta prakses sertifikātam atbilstošā jomā. Sertificēšanas institūcijas pieņemtos lēmumus Paziņošanas likumā noteiktajā kārtībā paziņo adresātam, kurš attiecīgos lēmumus var apstrīdēt Ekonomikas ministrijā. Ekonomikas ministrijas lēmumu var pārsūdzēt Administratīvā procesa likumā noteiktajā kārtībā.
5. Sertificēšanas institūcijas par šo noteikumu 25. punktā minētajām personām Ekonomikas ministrijai sniedz šo noteikumu 24.9., 24.10. apakšpunktā un 25. punktā minēto informāciju.
6. Sertificēšanas institūcija šo noteikumu 24. un 27. punktā minēto informāciju sniedz Ekonomikas ministrijai piecu dienu laikā pēc attiecīga lēmuma pieņemšanas.
7. Ekonomikas ministrija un sertificēšanas institūcijas šajos noteikumos noteikto uzdevumu izpildei neatkarīgu ekspertu reģistra datus izmanto atbilstoši normatīvajiem aktiem valsts informācijas sistēmu un fizisko personu datu aizsardzības jomā.
8. Ekonomikas ministrija nodrošina saskaņā ar šo noteikumu 24., 25. un 27. punktu saņemto ziņu aktualizēšanu neatkarīgu ekspertu reģistrā veic piecu dienu laikā no ziņu saņemšanas.
9. Ekonomikas ministrija savā mājas lapā internetā nodrošina:
	1. publisku pieejamību šo noteikumu 24.1. (izņemot personas kodu), 24.6., 24.7. un 24.8., apakšpunktā minētajai informācijai, kā arī, ja saņemta personas piekrišana to publiskot, šo noteikumu 24.5. apakšpunktā minētajai informācijai;
	2. par neatkarīgiem ekspertiem, kas ir ieguvuši arhitekta prakses sertifikātu vai būvprakses sertifikātu ēku konstrukciju projektēšanas jomā vai apkures un ventilācijas sistēmu būvniecības jomā, datu publisku pieejamību saskaņā ar būvniecības jomas normatīviem aktiem, kā arī šo noteikumu 24.9. apakšpunktā minētās informācijas publisku pieejamību.

# VI. Noslēguma jautājumi

1. Pirms šo noteikumu spēkā stāšanās izdotie energoauditoru kompetenci apliecinošu dokumenti (sertifikāti) ir spēkā bez derīguma termiņa pagarināšanas.
2. Šo noteikumu 6. punkts stājas spēkā 2013. gada 1. septembrī.
3. Sertificēšanas institūcijas līdz 2013. gada 31. decembrim informē šo noteikumu 4. un 5. punktā minētās personas par pienākumu iesniegt sertificēšanas institūcijā iesniegumu saskaņā ar šo noteikumu 25. punktu par neatkarīga eksperta pakalpojumu sniegšanu.

# Informatīva atsauce uz Eiropas Savienības direktīvu

Noteikumos iekļautas tiesību normas, kas izriet no Eiropas Parlamenta un Padomes 2010. gada 19. maija direktīvas 2010/31/ES par ēku energoefektivitāti.

Ministru prezidents V. Dombrovskis

Ekonomikas ministrs D. Pavļuts

Iesniedzējs:

Ekonomikas ministrs D. Pavļuts

Valsts sekretārs J. Pūce

02.07.2013. 11:50

I. Oša

67013031

Ilze.Osa@em.gov.lv

M. Auders

67013078

Martins.Auders@em.gov.lv

I. Henilane

67013038

Inita.Henilane@em.gov.lv

Dz. Grasmanis

67013040

Dzintars.Grasmanis@em.gov.lv